На основу чл. 99. став 3), члана 109. став 3. и 119. став 1. тачка 1. а у вези са чланом  83. став 8. тачка 7. Закона о основама система образовања и васпитања („Службени гласник РС“, број 88/2017, 27/2018 – др.закон, 10/2019, 27/2018 – др.закон, 6/2020, 129/2021 и 92/2023) и члана  101. Статута   Основне школе “Станоје Главаш” у Глибовцу ( у даљем тексту Школа), Школски одбор Основне школе “Станоје Главаш”у Глибовцу, на седеници одржаној 29.12. 2023.године, донео је


П Р А В И Л  Н И К    
О    У П О Т Р Е Б И   МОБИЛНОГ  ТЕЛЕФОНА У ШКОЛИ



I  ОСНОВНЕ ОДРЕДБЕ


Члан 1.

Овим правилником се уређује употреба мобилних телефона од стране  ученика, родитеља ученика, односно других законских заступника ученика (у даљем тексту: родитељи), запослених, и трећих лица у Школи.

Члан 2.

Поштовањем овог Правилника обезбеђује се успешно одвијање образовно-васпитног рада Школе, побољшавају се радна дисциплина и безбедност у Школи, и превентивно делује на појаву дигиталног насиља у Школи. 


II  УПОТРЕБА МОБИЛНИХ ТЕЛЕФОНА ОД СТРАНЕ УЧЕНИКА

Члан 3.

Употреба мобилних телефона у школи за време часова од стране ученика је строго забрањена. Телефони морају бити искључени за време трајања часова. 
             Ученици имају могућност да за време наставе, само уз дозволу наставника осносно учитеља, у циљу обраде одговарајуће наставне јединице, користе мобилни телефон. 
              Ученици имају право да у току малог и великог одмора користе мобилне телефоне за комуникацију звањем или слањем смс порука.

                                                           Члан 4.
Уколико се ученик не уздржи од употребе дигиталног уређаја на часу, односно користи телефон без дозволе наставника, предметни наставник ученику изриче усмену опомену,коју уписује у ес- Дневник.
Уколико се ученику по други пут понови да користи телефон без дозволе наставника, предметни наставник ученику одмах одузима телефон и предаје разредном старешини одељења односно педагогу школе, уколико разредни старешина у том тренутку није присутан у школи, односно остаје код предметног наставника који је телефон и одузео. Мобилни уређај одузима се у присуству сведока, пакује у коверту са учениковим именом и лепи.Наведена радња одузимања телефона такође ће бити уписана у ес- Дневник, а ученику ће бити изречен укор одељенског старешине.
По уређај родитељи/законски заступници детета ногу доћи на крају наставе.
Уколико ученик трећи пут учини повреде у смислу употребе дигиталног уређаја на часу, односно користи телефон без дозволе наставника, предметни наставник одузима уређај на начин у претходном ставу.
Наведена радња одузимања телефона такође ће бити уписана у ес -Дневник а у том случају наведеном ученику биће изречена мера укора одељенског већа као васпитна мера.
 Уколико се ученику у наредном периоду текуће школске године понови четврти пут да му се одузме мобилни телефон, сматра се да је учинио тежу повреду обавезе ученика и против ученика ће бити поведен васпитно- дисциплински поступак у складу са Законом, важећим прописима и општим актима Школе.
                                                           Члан 5.

Ученици од првог до четвртог разреда дужни су да пре почетка наставе искључе мобилне телефоне и исте предају учитељу/ци.
Након завршетка наставе тј свих часова ученици преузимају мобилне телефоне од наставника разредне наставе.
                                                     Члан 6.

Ученици од петог до осмог разреда пре почетка часа мобилни телефон су обавезни да искључе и одложе на за то предвиђено место у учионици (одложно место - слободна клупа).

                                                      Члан 7.

Ученици су одговорни за дигиталне уређаје које доносе у школу.
Од ученика се очекује да своје уређаје чувају у сваком тренутку и да их не позајмљују другима.
Од ученика се очекује да се придржавају правила за коришћење дигиталних уређаја током наставног процеса.
Школа не преузима одговорност за личне дигиталне уређаје ако се изгубе, позмајме, оштете или буду украдени.
                                                      Члан 8.

Васпитно-дисциплинкске мере услед непридржавања правила за коришћење дигиталних уређаја  од стране ученика односно недозвољеног коришћења истог , примењиваће се за ученике свих разреда.

       Члан 9.

            Лични дигитални уређаји не смеју се користити у тоалетима, свлачионицама или било ком простору у школи који се сматра приватним.Слике, видео и аудио датотеке снимљене у школи не смеју се преносити нити објављивати у било ком тренутку без изричите дозволе наставника или друге одговорне особе у школи.
У школи је строго забрањено коришћење друштвених мрежа преко мобилних телефона ученика.
 Уколико се утврди да је ученик користио слике или снимке других ученика, наставника или запослених школе, постављао их на друштвене мреже, против ученика ће бити покренут васпитно - дисциплински поступак у складу са Законом, важећим прописима и општим актима Школе.

Члан 10.

Ученици су обавезни:
1) да се придржавају Правила понашања у Школи и других општих аката Школе у просторијама Школе и школском дворишту, на другом месту на којем се изводи  образовно-васпитни рад, као и на путу између куће и Школе;
2) да за време образовно-васпитног рада поштују забрану употребе мобилног телефона и свих других средстава којима се може ометати рад; 


III  УПОТРЕБА МОБИЛНИХ ТЕЛЕФОНА ОД СТРАНЕ  НАСТАВНИКА / ЗАПОСЛЕНИХ
Члан 11.

Наставници имају могућност да за време наставе, у сврху одржавања наставе и циљу лакше презентације материјала планираног за обраду одговарајуће наставне јединице, користе мобилни телефон.
У друге сврхе, коришћење мобилног телефона или других средстава којима се може омести редован процес рада, је забрањено.
Наставници и стручни сарадници су такође дужни да за време свих седница и састанака органа Школе, Школског одора, Наставничког већа и других стручних већа, тимова и комисија искључе мобилне телефоне тј. исте не користе. 

Члан 12.

Сви запослени у Школи су дужни:
1) да се придржавају Правила понашања у Школи  и других општих аката Школе;
2) да за време образовно-васпитног рада поштују одредбе овог Правилника о употреби мобилног телефона.

IV  УПОТРЕБА МОБИЛНИХ ТЕЛЕФОНА ОД СТРАНЕ РОДИТЕЉА И ТРЕЋИХ ЛИЦА

Члан 13.

Родитељи и трећа лица (у даљем тексту: остала лица) обавезни су да поштују Правила понашања и друге опште акте Школе.




Члан 14.

Родитељи, поред обавеза које су заједничке за сва остала лица, имају и следеће обавезе:
· да на позив органа Школе, одељенског старешине, стручног сарадника или наставника дођу у Школу;
· да редовно долазе на родитељске састанке и да се интересују за учење и владање свог детета; 
· да сарађују са одељенским старешином и предметним наставницима у вези са употребом и коришћењем мобилног телефона;
· да на родитељским састанцима, седницама и скуповима које организује школа угасе или утишају свој мобилни телефон;
· да обавезно обавесте одељенског старешину о промени броја мобилног телефона;
· да пружају  подршку Школи у остваривању васпитног рада.

Строго је  забрањено сликање или снимање  деце, наставника,  других запослених и трећих лица у школи, испред школе  или у дворишту школе без њихове изричите дозволе. 


V  ЗАВРШНЕ ОДРЕДБЕ

Члан 15.

Према ученицима и запосленима који чине повреде обавеза и повреде забрана,  примењиваће се мере које су утврђене законом или општим актом Школе. 
Према родитељима односно другим законским заступницима и трећим лицима који чине повреде правила понашања Школе и повреде забрана, примењиваће се мере које су утврђене законом. 

Члан 16.
Након ступања на снагу овог Правилника, одељенске старешине су дужне да упознају своје ученике и родитеље са овим Правилником.

                                                Члан 17.

Правилник ступа на снагу осмог дана од дана објављивања на огласној табли Школе.

Председник Школског одбора

___________________________
   Снежана   Вучетић

Правилник је заведен под деловодним бројем: 881, од 29.12. 2023. године, објављен  је на огласној табли  Школе дана 29.12. 2023. године. 





